লাইসিতে
লাইসিতে (ফরাসি: Laïcité, উচ্চারণ: [la.i.si.te]) হল ফ্রান্সে ধর্মনিরপেক্ষতার সাংবিধানিক নীতি। ফরাসি সংবিধানের ১ম অনুচ্ছেদ সরকারি কর্মকাণ্ডে ধর্মের জড়িত থাকাকে, বিশেষত রাষ্ট্রীয় নীতি নির্ধারণের ক্ষেত্রে ধর্মীয় প্রভাবকে, নিরুৎসাহিত করে। এটি ধর্মীয় বিষয়ে সরকারকে জড়িত হতে বাধা দেয় এবং বিশেষত ধর্ম নির্ণয়ে সরকারের প্রভাবকে নিষিদ্ধ করে। ফরাসি ধর্মনিরপেক্ষতার মধ্যে ধর্মের অবাধ অনুশীলনের অধিকারও অন্তর্ভুক্ত রয়েছে। ফরাসি ধর্মনিরপেক্ষতার দীর্ঘ ইতিহাস রয়েছে: গত শতাব্দী যাবৎ ফরাসি সরকারি নীতি গির্জা ও রাষ্ট্রের বিচ্ছেদ সংক্রান্ত ১৯০৫ সালের ফরাসি আইনের উপর ভিত্তিশীল ছিল, যা তৎসত্ত্বেও আলসাস ও মোজেলে প্রযোজ্য নয়। লাইসিতে পরিভাষাটি যদিও ১৯শ শতাব্দীর শেষভাগ থেকে কাথোলিক মণ্ডলীর প্রভাব থেকে গণপ্রতিষ্ঠানসমূহের স্বাধীনতা বোঝাতে ব্যবহৃত হয়েছিল, তবে বর্তমানে ধারণাটির দ্বারা অন্যান্য ধর্মীয় আন্দোলনকেও বোঝায়।